《捕蝗》
清代·魏麟徵

捕蝗捕蝗人簇簇，蝗飞蔽天引其族。扬旗击鼓乱敲钲，奔走如其沸山谷。

炎肌雨汗肠雷鸣，取蝗一斗当斗粟。幸不入境驱邻封，彼亦天民忍遭酷！

谁云蝗多不食苗，苗食垂尽到草木。复闻修德能弭灾，非止蝗生宜早扑。

作者简介：（1644—??）清江苏溧阳人，字苍石。康熙六年进士。官杭州、延安、邵武、曲靖知府。诗宗白香山、苏东坡。有《石屋诗钞》。